Europos kelionių informacijos ir leidimų sistema

Europos kelionių informacijos ir leidimų sistema (; ETIAS) – planuojama Europos Sąjungos elektroninė leidimų sistema skirta lankytojams iš bevizio režimo šalių, keliaujantiems į Šengeno erdvę (įskaitant EFTA šalis), taip pat į Kiprą.

Anot Europos Komisijos, ETIAS padės identifikuoti ir sumažinti saugumo, nelegalios migracijos ar didelės epidemijos rizikas, kurias gali kelti trečiųjų šalių lankytojai, kuriems netaikomos vizos. ETIAS leidimas nėra viza ir negarantuoja atvykimo. Planuojama, kad sistema pradės veikti 2026 metų pabaigoje. ETIAS yra panaši į JAV naudojamą ESTA; taip pat, Australijos, Kanados, Naujosios Zelandijos ir Jungtinės Karalystės įdiegtas ar planuojamas diegti elektronines kelionės leidimų sistemas.

 Istorija 

ETIAS pirmą kartą buvo pasiūlyta Europos Komisijos 2016 metais. Teisiškai sistema buvo įsteigta 2018 metų rugsėjo 12 dieną Europos Parlamento ir Europos Vadovų Tarybos Reglamentu (ES) 2018/1240.

 Leidimo taikymas 

ETIAS yra elektroninis kelionės leidimas atvykti į 30 Europos šalių: 29 šalis Šengeno erdvėje, o taip pat Kiprą, bei kai kurias Europos Sąjungos specialiasias teritorijas. Airija yra vienintelė ES valstybė narė, kuri ir toliau taiko savo vizų politiką ir neketina prisijungti prie Šengeno erdvės ar reikalauti ETIAS leidimo. ETIAS leidimas nėra viza ir negarantuoja atvykimo. 

Pradėjus veikti ETIAS, leidimai bus reikalaujami iš visų trečiųjų šalių piliečių, kuriems taikomas bevizis režimas (žr. reglamento II priedas), išskyrus Europos mikrovalstybes Andorą, Monaką, San Mariną ir Vatikaną. Taip pat ETIAS leidimo bus reikalaujama iš ES ar Šengeno erdvės piliečių šeimos narių, neturinčių leidimo laikinai ar nuolat gyventi kortelės. Tačiau iš tokią kortelę turinčių šeimos narių ETIAS leidimo nebus reikalaujama; taip pat nebus reikalaujama turėti leidimo iš keliautojų turinčių ES ar Šengeno erdvės šalies išduotą vizą, leidimą gyventi bei turinčių pabėgėlio ar asmens be pilietybės dokumentą; taip pat, iš diplomatinių pasų turėtojų bei oro uosto tranzito keleivių.

ES ar Šengeno šalių piliečiams, turintiems dvigubą pilietybę, ETIAS leidimo nereikės, jei jie su savimi turės ES arba Šengeno šalies kelionės dokumentą.

 Šalių sąrašas 
2023 metų duomenimis, toliau pateiktų šalių ir teritorijų įprastų pasų turėtojai, neturėdami kelionės dokumento iš ES ar Šengeno valstybės, atitiktų ETIAS kriterijų:

 Paraiškos procesas 

Visi būsimi lankytojai turės užpildyti internetinę paraišką ir visiems asmenims nuo 18 iki 70 metų amžiaus reikės sumokėti €7 mokestį. Skaičiuojama, kad sistemai pradėjus prašymą reikės pateikti 1,4 mlrd. keliautojų. Didžioji dalis prašymų bus apdoroti automatiškai, sistemai tiesiog atlikdama paiešką elektroninėse duomenų bazėse bei pateikiant atsakymą nedelsiant; tačiau pavieniais atvejais leidimo patvirtinimas gali užtrukti iki 30 dienų. Patvirtinus leidimą, jis galios trejus metus arba iki kelionės dokumento galiojimo pabaigos datos, priklausomai nuo to, kuri data yra ankstesnė.

 Susiję straipsniai 
 Šengeno informacinė sistema
 Europos pasienio ir kranto apsaugos agentūra

 Pastabos 

 Šaltiniai 

Kategorija:Europos Sąjunga